“ดาวฟิวเจอร์” ดีดต่อ 400 จุด รับงบ Q3 หลายบริษัทโตเด่น
 “ดาวโจนส์ฟิวเจอร์” ดีดต่อ 400 จุด ขานรับงบไตรมาส 3/65 หลายบริษัทรายงานผลประกอบการเหนือความคาดหมาย
“ดาวโจนส์ฟิวเจอร์” ดีดต่อ 400 จุด ขานรับงบไตรมาส 3/65 หลายบริษัทรายงานผลประกอบการเหนือความคาดหมาย
18 ต.ค. 2565

ผู้สื่อข่าวรายงานว่า วันนี้ (18 ต.ค. 65) ณ เวลา 11:12 น. ตามเวลาไทย ดัชนีดาวโจนส์ฟิวเจอร์ บวก 415 จุด หรือ 1.37% สู่ระดับ 3,0647 จุด ซึ่งบวกตามดาวโจนส์ปิดเมื่อวันจันทร์บวกไป 550 จุด  หลังหลายบริษัทรายงานผลประกอบการไตรมาส 3/2565 เหนือความคาดหมาย และได้ปัจจัยหนุนจากการอ่อนค่าของดอลลาร์ช่วยให้นักลงทุนคลายความวิตกเกี่ยวกับกำไรของบริษัทจดทะเบียนที่มีรายได้จากต่างประเทศ
ส่วนการปรับตัวลงของพันธบัตรรัฐบาลสหรัฐอายุ 10 ปี ซึ่งเป็นพันธบัตรรัฐบาลสหรัฐที่ใช้อ้างอิงในการกำหนดราคาของตราสารหนี้ทั่วโลก ซึ่งรวมถึงอัตราดอกเบี้ยจำนองของสหรัฐ จะทำให้ผู้บริโภคมีเงินสำหรับการใช้จ่ายเพิ่มมากขึ้น และทำให้บริษัทต่างๆเพิ่มการลงทุน และเพิ่มการจ่ายเงินปันผลแก่นักลงทุน